cyanic-selkie/wikianc huggingface dataset:
American Society of Composers, Authors and Publishers
American Society of Composers, Authors and Publishers, lyhennettynä ASCAP, on yhdysvaltalainen musiikin tekijänoikeuksia valvova järjestö. Se on BMI:n ohella yksi kahdesta johtavasta Yhdysvaltojen musiikin tekijänoikeusjärjestöstä.
Ohjattu assosiaatio
Ohjattu assosiaatio on Carl Gustav Jungin psykologinen menetelmä, jossa tiedostamattoman tuottamaan symboliin (uni, mielikuva, fyysinen oire jne.) kuuluvat assosiaatiot suunnataan takaisin siten, että symboli selvenisi. Mielijohteet ja muistot ympäröivät symbolia, jota halutaan ymmärtää samoin kuin palapelin osat, jotka luovat kuvan. Jungin mielestä näin vältetään vapaan assosiaation ketjut, jotka vievät pois keskusaiheesta ja analyyttista tai terapeuttista työtä tehostetaan. Jungin menetelmän pohjana on mittava tutkimustyö assosiaatiokokeiden kanssa.
Les McCann
Ensimmäistä kertaa McCann sai julkisuutta vuonna 1956, kun hän voitti laivastossa laulajana lahjakkuuskilpailun, joka johti esiintymiseen The Ed Sullivan Show’ssa. Laivaston jälkeen hän perusti trion Los Angelesissa. Hän kieltäytyi liittymästä Cannonball Adderleyn yhtyeeseen, koska halusi keskittyä omaan musiikkiinsa. Hän sai sopimuksen Pacific Jazzin kanssa ja sai vuonna 1960 huomiota albumeillaan Les McCann Plays the Truth ja The Shout. McCannin kanssa tekivät yhteistyötä Ben Webster, Groove Holmes, Blue Mitchell, Stanley Turrentine, Joe Pass, Jazz Crusaders ja Gerald Wilson Orchestra.
Kathleen Rubins
Avaruuslentäjän ura
Rubins on viettänyt yhteensä 300 päivää avaruusasemalla ja tehnyt neljä kävelyä avaruudessa kahden matkansa aikana.
Valhalla Pro Wrestling
VPW Pro Wrestling Finlandiassa
Uudesta promootiosta ei sen koomin kuulunut, mutta VPW nähtiin kuitenkin PWF:n tapahtumissa, nimittäin VPW:n ex-promoottori Patrick "Patu" Pesolan, sekä muutaman painijan kanssa muodostuneen joukkueen myötä. Team VPW kävi feudin PWF:a vastaan koko sen ajan, jolloin PWF oli toiminnassa.
James Lovelock
thumb|James Lovelock vuonna 2005. James Ephraim Lovelock (26. heinäkuuta 1919 – 26. heinäkuuta 2022 ) oli brittiläinen tiedemies, kirjailija, ympäristönsuojelija ja tulevaisuudentutkija. Lovelock tunnetaan parhaiten Gaia-hypoteesistaan, jonka mukaan Maa toimii eräänlaisen superorganismin tavoin itseään säätelevänä kokonaisuutena. Keskustelua on käyty siitä, pitääkö Lovelockin esitys Maapallosta elollisen olennon kaltaisena kappaleena ottaa kirjaimellisesti vai vertauskuvallisesti.
Viimeisinä vuosinaan Lovelock aiheutti kohua puhumalla voimakkaasti ydinvoiman puolesta, koska hänen mielestään ydinvoima oli ainoa realistinen keino pysäyttää ilmaston lämpeneminen. Hän uskoi ilmastonmuutoksen aiheuttavan miljardien ihmisten kuoleman.
Yhden lapsen politiikka
Kahden lapsen politiikka ei aiheuta väkimäärän räjähdystä, mutta se poistaa monet yhden lapsen politiikan kielteiset vaikutukset. Kahden lapsen politiikan puitteissa lähes kaikki kiinalaiset myös saavat toivomansa perhekoon.
Smart Fortwo
Smart Fortwo on Smartin vuonna 1998 esitelty automalli. Auto kehiteltiin alun perin Daimler-Benzin sekä sveitsiläisen Swatch-kelloyhtiön yhteistyönä. Swatch tosin vetäytyi hankkeesta heti toisena vuonna ja Mercedes-Benz toi smartin markkinoille yksin. Tarkoituksena oli luoda pieni ja kätevä kaupunkiauto, joka olisi elementissään miljoonakaupungeissa joissa pysäköintipaikat ovat vähissä. Smart Fortwon myyntiä rajoittaa se, että Fortwoon mahtuu vain kaksi henkilöä. Vuonna 2013 amerikkalainen Car Insurance listasi Smart Fortwon maailman noloimmaksi autoksi.
Mallit
250px|thumb|smart fortwo W450
Kolmas sukupolvi (C453) 2014–
Kolmas sukupolvi estiteltiin virallisesti 16. kesäkuuta 2014. Auton suunnitteli Michael Gebhardt, Kai Sieberin johdolla. Auto pohjautuu kolmannen sukupolven Renault Twingo-autoon.
Smoke Gets in Your Eyes
Kappaleesta on tullut yksi jazzmusiikin standardeista. Sen ovat levyttäneet useat pianonsoittajat, mukaan lukien Teddy Wilson, Nat King Cole, Art Tatum, Thelonious Monk ja Keith Jarrett. Muita kappaleen levyttäneitä ovat mm. Artie Shaw, Sarah Vaughan, Harvey Mason ja Quintette du Hot Club de France.
Antti Mattila (professori)
Henkilöhistoria ja ammattiura
Mattila oli sosiaalilääketieteen ja epidemiologian uranuurtaja Suomessa, mutta hän oli myös monella muulla tapaa aktiivinen henkilö. Han oli muun muassa Therapia Fennica -julkaisun päätoimittaja, toimi Hämäläis-Osakunnan isäntänä, oli Kansaneläkelaitoksen Etelä-Suomen sosiaalilääketieteellisen toimiston päällikkö, osallistui useiden eri yhteisöjen toimintaan, harrasti antiikkia ja musiikkia, soitti itse orkesterissa klarinettia ja perusti Aurinkorannikolle suomalaisen lääkäriaseman.
Mihkel Raud
Ura
Raud aloitti vuonna 1990 radiotoimittajana Vikerraadiossa. Myöhemmin hän on työskennellyt myös Raadio Kukussa ja Raadio 2:ssa. Vuosina 2004–2005 hän toimi Eesti Päevaleht -sanomalehden kulttuuritoimituksen esimiehenä. Hän on toiminut myös lehden kolumnistina. Televisiossa Raud on muun muassa juontanut TV3:n keskusteluohjelmaa Kolmeraudne sekä toiminut tuomarina saman kanavan kykyjenetsintäohjelmissa Eesti otsib superstaari ja Eesti talent.
Raud on opiskellut toimittajaksi Tarton yliopistossa ja London College of Communicationissa.
Raud valittiin vaaleissa 2015 Viron parlamentin eli riigikogun jäseneksi vaalipiiristä numero kymmenen (Tarton kaupunki). Hän edustaa Viron sosiaalidemokraattista puoluetta.
Villa Mairea
Harry Gullichsen kuoli jo vuonna 1954, jonka jälkeen Maire Gullichsen piti asuntoa yleisölle avoinna vuosina 1973–1987. Talossa kävi vuosittain noin 15 000 vierailijaa. Nykyisin Villa Maireaan voi tutustua opastetuilla kierroksilla, joilla vuosittain on noin 4 000 kävijää. Nähtävissä on kuitenkin vain talon ensimmäinen kerros, sillä yläkerran tilat ovat yksityiskäytössä. Rakennus kiinnostaa myös ulkomaalaisia turisteja, joita paikalle saapuu erityisesti Japanista.
Arkkitehtuuri
Japanilaisen arkkitehtuurin vaikutteita on muun muassa eri materiaalien yhdistelmissä, detaljien viimeistelyssä, symmetrisen ja epäsymmetrisen rytmin vaihtelussa sekä pilarien päällystyksissä. Myös pääsisäänkäynti on suunniteltu japanilaisten vaikutteiden mukaan. Aalto oli Villa Mairean suunnittelun aikaan kiinnostunut japanilaisesta arkkitehtuurista ja kulttuurista. Japanin Suomen-suurlähettiläs oli hänen ystäviään ja Aalto kuului myös Suomalais-Japanilaisen yhdistyksen perustajajäseniin.
Elvi Sinervo
Henkilöhistoria
Sinervo kuului miehensä kanssa Suomen-Neuvostoliiton rauhan ja ystävyyden seuran perustajiin ja toimi seuran varasihteerinä 1940. Kun valtiojohto katsoi seuran uhkaavan Suomen turvallisuutta, se kiellettiin ja sen johto pidätettiin. Sinervo tuomittiin heinäkuussa 1941 kolmeksi vuodeksi kuritushuoneeseen valtiopetoksen valmistelusta. Hän vapautui kesäkuussa 1944. SKP:n toimintamuotoihin pettynyt Sinervo erotettiin puolueesta marraskuussa 1959, mutta hän piti itseään tämän jälkeenkin kommunistina ja jatkoi toimintaansa Rauhanpuolustajat-järjestössä.
Eduskuntavaalit 2003
Vaalikamppailu
Vaalien äänikuningattareksi nousi entinen Miss Suomi, Keskustan Tanja Karpela, ja hyvä äänisaalis pohjusti hänen nousuaan Jäätteenmäen hallituksen kulttuuriministeriksi. Kokoomus sai vaalien alla negatiivista julkisuutta. Entinen ministeri ja pitkäaikainen kansanedustaja Sirpa Pietikäinen jäi pari kuukautta ennen vaaleja kiinni rattijuopumuksesta ja luopui ehdokkuudestaan. Kansanedustaja Leena Harkimon puoliso, liikemies Hjallis Harkimo erosi vaimostaan juuri ennen vaalipäivää ja muutti asumaan Vihreiden kansanedustajan Merikukka Forsiuksen luokse. Lehtiotsikoihin nousseesta kolmiodraamasta huolimatta sekä Leena Harkimo että Merikukka Forsius uusivat eduskuntapaikkansa. Vaikka Kokoomus kärsi vaalitappion, puolueen puheenjohtaja Ville Itälä kokosi oman vaalipiirinsä Varsinais-Suomen suurimman ja koko maan toiseksi suurimman henkilökohtaisen äänimäärän.
Ruutusiida
Ruutusiida eli queenslandinhamppu (Sida rhombifolia) on alkuperältään trooppinen malvakasvilaji. Se on kasvualueesta riippuen yksi-, kaksi- tai monivuotinen ruoho tai puolipuutunut pensas. Ruutusiida kasvaa Pohjoismaissa 20–40 senttimetriä korkeaksi, mutta tropiikissa enimmillään 2–3 metriä korkeaksi. Kukat ovat kalpean keltaisia tai kermanvärisiä, malvamaisen muotoisia. Hedelmä on säteittäinen lohkohedelmä, jossa on tavallisesti 8–10 osaa, hedelmystä. Ruutusiida voidaan hyödyntää kuitukasvina, mutta se on myös rikkakasvi. Se esiintyy alkuperäisenä Amerikassa, Afrikassa ja Etelä-Aasiassa ja on lisäksi levinnyt Eurooppaan, Australiaan ja Oseaniaan.
Eduskuntavaalit 2003
Pudonneet ja valitut
Ehdolla eivät olleet enää Esko Aho, Sauli Niinistö, Paavo Väyrynen, Tytti Isohookana-Asunmaa, Sulo Aittoniemi, Tapio Karjalainen, Pauli Saapunki, Ismo Seivästö, Riitta Uosukainen, Sirpa Pietikäinen, Kari Urpilainen, Kari Kantalainen, Marjatta Stenius-Kaukonen, Riitta Prusti ja Maria Kaisa Aula. Paluuyrityksissä epäonnistuivat Urpo Leppänen, Tauno Pehkonen, Tuija Pohjola, Pekka Saarnio, Helena Vartiainen, Arto Lapiolahti, Lea Mäkipää, Pertti ”Veltto” Virtanen, Ville Komsi ja Kalle Könkkölä.
Ulla Lindkvist
Ulla Lindkvist (30. elokuuta 1939 – 6. elokuuta 2015 Flen) oli ruotsalainen suunnistaja.
Max Baldry
Max Baldry (s. 5. tammikuuta 1996) on brittiläinen näyttelijä. Hän esitti komediassa Mr. Bean lomailee (2007) tunnetun elokuvaohjaaja Emil Datševskin Stepan-poikaa, jonka "katoamisen" ympärille elokuvan tapahtumat suurilta osin keskittyvät.
Pasi Nurminen
Pelaajaura
Nurminen pelasi Jokereiden riveissä kaksi kautta ennen siirtymistään NHL-joukkue Atlanta Thrashersiin. Ensimmäisellä NHL-kaudellaan hän pelasi enimmäkseen AHL-joukkue Chicago Wolvesissa, jossa saavutti sarjan mestaruuden, Calder Cupin. Nurminen saavutti ensimmäisenä suomalaisena ykkösmaalivahdin aseman NHL:ssä kaudella 2002–2003, syrjäytettyään Milan Hnilickan. Tämä saavutus osaltaan raivasi tietä tuleville muille suomalaisvahdeille. NHL:n työsulkukaudella 2004–2005 Nurminen pelasi Euroopassa Pelicansissa ja Malmössä. Keväällä 2005 Nurminen oli mukana Suomen maajoukkueen kokoonpanossa Itävallan MM-kisoissa, mutta hän ei saanut peliaikaa Fredrik Norrenan ja Niklas Bäckströmin jakaessa torjuntavastuun Suomen maalilla. Nurmisen ura päättyi kauden 2005–2006 harjoituspeleissä saatuun polvivammaan.
Kommentaattorina
Nurminen nähtiin asiantuntijakommentaattorina kaudella 2005–2006 Nelosen ja Canal+:n TimeOut-ohjelmassa. Pasi Nurminen toimi myös asiantuntijakommentaattorina Ylen lähetyksissä Sveitsin 2009 Jääkiekon MM-kisoissa, Vancouverin talviolympialaisissa sekä MM-kisoissa Saksassa 2010. Nurminen on ollut MM-kisojen vakiokommentaattori myös lähetysten siirryttyä MTV3-kanaville.
Rattijuopumussyyte
Syyskuussa 2020 Nurminen tarttui Hollolassa taksimatkansa aikana kyydissä olleena rattiin seurauksella että auto suistui ojaan ja romuttui lunastuskuntoon. Nurminen siirrettiin Pelicansin toiminnasta sivuun rikosepäilyjen vuoksi. Häntä syytetään rattijuopumuksesta ja liikenneturvallisuuden vaarantamisesta.
Mika Nisula
Mika Nisula Nisula on äänittänyt soololevyjä yhdessä pianisti Jouni Someron kanssa FC-Records-merkillä: Storia D'amore (FCRCD-9721) Armolaulu (FCRCD-9725) Taas kaikki kauniit muistot (FCRCD-9726) ja Schumann & Liszt Lieder (FCRCD-9734). Levyt ovat keränneet hyvin positiivisia arvioita. "Nisulan ääni on vahva, sointuva ja täyteläinen, vailla joskus tenoreille tyypillistä kapeutta."
EuroFloorball Cup
EuroFloorball Cupia ei pelattu vuonna 2018, sillä turnauksen ei löydetty järjestäjää. 2019 EuroFloorball Cup pelataan Slovakiassa.
Zenit (rakettiperhe)
Kehitysvaiheessa 1970- ja 1980-luvuilla Zenit toimi Energija-kantoraketin rakettimoottorin kehityksen koealustana, ja sen kaavailtiin korvaavan Sojuz-kantoraketin jopa miehitetyissä avaruuslennoissa.
Zenit 2M ja 2SLB
Zenit-SLB on Land Launchin nimitys raketille.
Grabtown
Grabtown voi viitata kahteen yhteisöön Pohjois-Carolinan osavaltiossa Yhdysvalloissa.
Toinen Grabtowneista sijaitsee Johnstonin piirikunnassa, ja se on pieni yhteisö, joka on erikoistunut tupakanviljelyyn. Grabtown sijaitsee yhdeksän mailia eli 14,4 kilometrin päässä Smithfieldistä kaakkoon. Johnstonin piirikuntalaiset kutsuvat Grabtownia Brogdeniksi. Hollywood-legenda Ava Gardner syntyi Johnstonin Grabtownissa vuonna 1922.
Punapiispa
Punapiispa (Euplectes orix) on kutojien heimoon kuuluva varpuslintu. Sen munat ovat sinisiä.
Maksim Jekimov
Kilpaura
Maaliskuussa 2022 Jekimov eteni Venäjän Cupissa loppuotteluun, mutta hävisi mestaruuden Ilja Averkinille. Toukokuussa hän saavutti All-Russian turnauksessa pronssia. Lokakuussa Jekimov eteni Venäjän mestaruuskilpailuissa pronssiotteluun, mutta hävisi mitalikamppailun Vladislav Glinskikhille. Joulukuussa pidettiin toinen Venäjän cup, joka käytiin avoimessa painoluokassa. Jekimov eteni turnauksen loppuotteluun, jossa hän hävisi mestaruuden Igor Zagainoville.
Urho Kulovaara
Urho Albinus Kulovaara (entinen Jakobsson) (1. maaliskuuta 1889 Kaarina − 15. kesäkuuta 1964 Turku) oli suomalainen kansakoulunopettaja, kaupunkineuvos sekä SDP:n ja myöhemmin sos.dem. opposition ja Työväen ja pienviljelijäin sosialidemokraattisen liiton TPSL:n kansanedustaja.
Virka-apu
Tyypillisimmin virka-avusta puhuttaessa ymmärretään poliisin tai puolustusvoimien käyttämiä pakkokeinoja. Todellisuudessa virka-avun kenttä on huomattavasti laajempi. Poliisi antaa virka-apua viranomaiselle tai yksityiselle ainoastaan silloin, kun tästä on erityisesti laissa säädetty. Eräs hallinnollisen virka-avun muoto on salassa pidettävien tietojen luovuttaminen ulkomaiselle tai kotimaiselle viranomaiselle, mistä säädetään julkisuuslaissa. Hallintolaissa annetaan kaikille viranomaisille oikeus pyytää virka-apua hallintotuomioistuimilta asianosaisten, asiantuntijoiden ja muiden henkilöiden kuulemiseksi valan velvoituksella tuomioistuimessa.
Punaperäpiispa
Levinneisyys
Punaperäpiispaa tavataan Länsi-, Keski- ja Itä-Afrikassa. Lajia on kuvattu yleiseksi tai runsaslukuiseksi koko levinneisyysalueellaan. Sen kannankehitys on vakaa, ja laji on luokiteltu elinvoimaiseksi.
Virka-apu
Poliisin virka-apu
Poliisi ei ole yleinen virka-apuviranomainen, mutta sille on annettu useissa laeissa velvollisuus avustaa muita viranomaisia. Ainakin 164 eri lakia antaa eri viranomaisille mahdollisuuden pyytää poliisilta apua tehtäviensä toteuttamiseksi. Yleensä laki mahdollistaa poliisin pyytämisen avuksi silloin, kun on tehtävä tarkastus tai katsastus johonkin tilaan. Tällaisen poliisin tuella tehtävän tarkastuksen mahdollistavat monet valtion rahoittamia palveluja käsittelevät lait, esimerkiksi opetus- ja kulttuuritoimen rahoituksesta annettu laki (1705/2009). Tarkastuksissa poliisin apua voivat pyytää myös monet valvontaviranomaiset toteuttaessaan tehtäviään. Valvontaviranomaisille annetaan lisäksi usein oikeus pyytää virka-apua myös lainvastaisen toiminnan keskeyttämiseksi.
Hong Kong Tennis Open
Hong Kong Tennis Open on Hongkongissa järjestettävä naisten tennisturnaus. Se järjestettiin ensimmäisen kerran syyskuussa 2014. Turnauksen järjestämisestä ilmoitettiin marraskuussa 2013. Palkintorahaa turnauksessa jaettiin 250 000 Yhdysvaltain dollaria.
Lippulaiva (kauppakeskus)
Ensimmäinen Lippulaiva (1993–2017)
Vuonna 2004 Espoon kaupunkisuunnittelulautakunta käsitteli asemakaavan muutosta, jonka seurauksena Lippulaivaa vastapäätä oleva pieni kauppakeskus Ulappatori purettiin. Citycon harkitsi Lippulaivan laajentamista yhdistämällä se kadun ylittävällä sillalla Ulappatoriin, mutta luopui suunnitelmasta sen kalliuden ja tehottomuuden vuoksi. Ulappatorin liikerakennus purettiin loppuvuodesta 2010. Sen paikalle nousi myöhemmin asuinkerrostaloja.
Uusi kauppakeskus Lippulaiva
Kauppakeskuksen rakennusmassa on noin 500 metriä pitkä. Kaupunkikeskuksessa on 150 000 neliötä, joista vuokrattavia kauppaneliöitä on noin 44 000.
Lämmitys
Älykkään ohjausjärjestelmän avulla ilmanvaihdon sähkönkulutusta voidaan hetkellisesti pienentää silloin, kun sähkönkulutus on korkeimmillaan.
M/S Scandinavia
M/S Scandinavia on Polska Żegluga Bałtyckan omistama autolautta. Alus on rakennettu vuonna 1980 Öresundsvarvetin telakalla Landskronan kaupungissa Ruotsissa. Laivan bruttovetoisuus on 23 842 GT ja nettovetoisuus 11 083 NT. Scandinavia on rekisteröity Bahaman lipun alle ja sen kotisatama on Nassau. Nykyisin Polferries liikennöi aluksella reitillä Gdańsk–Nynäshamn.
1988–
1. tammikuuta 1988 Visby aikarahdattiin Nordström & Thulinille, joka asetti aluksen Gotlandslinjenin liikenteeseen. 4. syyskuuta alus aikarahdattiin Sealink British Ferriesin liikenteeseen. 30. joulukuuta 1989 alus saapui Visbyhyn viimeistä kertaa Gotlandslinjenin liikenteessä. 1. tammikuuta 1990 alus lähti kohti Göteborgia, jossa alusta sovitettiin uuteen rahtaukseen soveltuvaksi. 10. tammikuuta alus sai nimen Felicity. 11. tammikuuta alus saapui Tilburyyn, jossa alukseen tehtiin muutostöitä. Tilburystä alus meni Ranskan Dunkerqueen. 5. maaliskuuta Felicity siirtyi Sealink British Ferriesin liikenteeseen reitille Rosslare–Fishguard. Joulukuussa alus sai nimen Stena Felicity, kun Stena Line UK osti Sealink British Ferriesin. Näin aluksen rahtaus siirtyi Stena Linelle. Vuonna 1996 alus maalattiin Stena Linen väreihin. 3. heinäkuuta 1997 alus oli viimeistä päivää Rosslaren ja Fishguardin välillä. Tämän jälkeen alus lähti kohti Saksan Bremerhavenia. 9. heinäkuuta Stena Felicity saapui Lloyd-Werftin telakalle Bremerhaveniin. 13. joulukuuta alus sai jälleen nimen Visby ja se lähti telakalta kohti Visbytä. 1. tammikuuta 1998 alus siirtyi Destination Gotlandin liikenteeseen reitille Visby–Nynäshamn/Oskarshamn. 13. tammikuuta 2003 alus sai nimen Visborg. 27. maaliskuuta alus teki viimeisen matkansa Nynäshamnista Visbyhyn ja 29. maaliskuuta puolestaan viimeisen matkansa Oskarshamnista Visbyhyn. 31. maaliskuuta alus jäi käyttämättömänä Gotlannin Kappelshamniin. 7. huhtikuuta alus siirrettiin Visbyhyn. 8. toukokuuta Visborg lähti Visbystä Landskronaa, jossa sijaitsevalla telakalla alus kävi tarkistettavana. Tämän jälkeen alus jäi käyttämättömäksi.
Pentti Liedes
Liedes kuului SKP:n opposition vankkoihin kannattajiin puolueen hajaannuttua 1960-luvulla. Hän oli opposition ykkösnimi Oulun seudulla, jonka piirijärjestön enemmistö kannatti SKP:n vuonna 1966 uudistunutta johtoa. Vuoden 1969 edustajakokouksen jälkeen Liedes kannatti uuden oikeaoppisen kommunistisen puolueen perustamista.
Kristiina Puukko
Kristiina Puukko (s. 1976 Helsinki) on suomalainen näyttelijä ja tapahtumatuottaja. Hän esitti pääosaa elokuvassa Pystyssä ja on esiintynyt myös muun muassa televisiosarjassa Salatut elämät, jossa hän esitti hotellikriitikko Hilla Virrankoskea syksyllä 2009. Koulutukseltaan Puukko on ammattikorkeakoulu Stadiasta valmistunut teatteri-ilmaisun ohjaaja.
Haudattu (elokuva)
Juoni
Joidenkin lähteiden mukaan Reynolds suoritettuaan elokuvan keskiössä mullan alle haudattun miehen roolia vietti päiviä kasvavassa ahdistustilassa, unettomuudessa ja paniikissa. Kärsittyään suljettua tilaa ilman valoa, ympärillä pölyä ja tukkoisuutta, hän joissakin kohdissa oli alkanut huutaa, että ilma on loppumassa tai aika on päättymässä, ja miehistön piti jopa kolmeen otteeseen avata arkun kansi. He luulivat näyttelijän todella olevan hädässä ja kokivat hänen saavuttamaa kuumeista paniikkia todelliseksi. Kuvausten jälkeen Reynolds palasi Los Angelesiin selkä mustelmilla ja sormet palaneina eikä kukaan ole kuullut häneltä yhtään valitusta.
Vastaanotto
Joidenkin Rotten Tomatoesin arvostelujen mukaan tämä on kovaotteinen kauhuelokuva, jonka taiteellinen eheys ja radikaali huipentuma tuovat esille jokaisen likaisen pikkuseikan sodasta. Cortes kuin sukellusveneen kuljettaja ei missään vaiheessa nouse pinnalle ja Van Wilderista ja Odottamattomasta ehdotuksesta tuttu hurmaava Reynolds pysyy haudattuna koko elokuvan pituudelta. Näyttelijän roolisuoritus on viikoittaisen vaakasuorassa tehdyn työn tulos, jossa toteutuu tavoite tarjota nautintoa arvamattomuudesta ja kyynisyydestä. Elokuvassa mustalla huumorilla Reynolds taidokkaasti tasapainottaa Conroyn pahempia hätääntymishetkiä ja haudatun miehen hämmentävä taisteluhalu näyttää yhtä kireältä kuin vainoharhainen poliittinen viitekehys tapahtumien ympärillä. Metacriticin mukaan teknisesti vaikuttavalla ja ajoittain hermoja raastavalla teoksellaan Cortes ja Sparling välittävät meille jännitystä poliittisine allegorioineen ja synkänhumoristisia havaintoja matkapuhelimen ominaisuuksista, mm. kuinka se antaa valoa pimeyteen ja on tärkeä modernin elämän työkalu. Miten sillä voi soittaa ja ladata valokuvia ja videoita missä vain ja jättää pelokkaita hyvästejä. Todellinen voimavara on itse Reynolds, joka odottamattoman keveästi hyödyntää komediaelokuvien eväät näytellessään uraauurtavalla suorituskyvyllä työnväenluokan Joea, joka sujuvasti soittelee kännykällä arabialaisin kirjaimin. Läsnä säälimätön klaustrofoobia, Reynolds silti saa meidät myhäilemään matkapuhelimista ja operaattoreista kokemillemme turhautumisille ja uskomaan, että hän uskoo tämän olevan kyse elämästä ja kuolemasta. Elokuvassa on intesiteettiä ja koetaan syvimpää pelkoa, mutta se menettää ajoittain tikittävän kellonsa takia, osa sen sisällöstään on kiistatta epätodellinen ja kaatuu osaksi melodraamaa viimeisen kolmanneksen aikana.
Hiihdon maailmanmestaruuskilpailut 2021 – naisten 30 km perinteinen
Hiihdon maailmanmestaruuskilpailujen 2021 naisten 30 km perinteinen järjestettiin 6. maaliskuuta 2021.
Maunu Eerikinpoika
Nuoruus
Maunun isä oli herttua Eerik Maununpoika (kuningas Maunu Ladonlukon toinen poika), joka Eerikin kronikan mukaan kuoli nälkään Nyköpingin linnassa jonne hänen veljensä Birger Maununpoika oli vanginnut hänet. Maunu valittiin Ruotsin kuninkaaksi vain kolmivuotiaana ja julistettiin hallitsijaksi Moran käräjäkivillä sen jälkeen kun kuningas Birger oli karkotettu maanpakoon. Aiemmin vuonna 1319 Maunun äidinisä Norjan kuningas oli kuollut ja Maunu oli jo Norjan kuningas hänen perillisenään. Maunun puolesta sijaishallitsijana Ruotsissa toimi hänen isänäitinsä kuningatar Helvig ja Norjassa sekä isävainajan herttuakunnissa äiti Ingeborg Norjalainen. Ingeborg meni ongelmalliseen toiseen avioliittoon pienaatelisen Knut Porsen (josta avioliiton kautta tuli Hallannin herttua) kanssa ja Ruotsin suurmiehet eivät lähinnä siksi kelpuuttaneet Ingeborgia mukaan hoitamaan Ruotsin asioita. Ruotsissa johtavana virkamiehenä oli ensin drotsi Knut Jonsson ja sitten Matts Kettilmundsson, Norjassa taasen Erling Vidkunsson.
Kuninkaana
Vuonna 1335 Maunu meni naimisiin Blanka Namurilaisen kanssa, ja seuraavana vuonna hänet kruunattiin Tukholmassa. Hänen tärkein suosikkinsa oli nuori aatelismies nimeltä Pentti Algotinpoika, jonka kuningas korotti Hallannin herttuaksi antaen hänelle läänitykseksi myös suuren osan Suomea. Aikalaiset epäilivät homoseksuaalista suhdetta. Maunun poliittiseksi vastustajaksi kääntynyt sukulainen Birgitta Birgerintytär (sittemmin pyhimys) sai tästä propaganda-aseen kuningasta vastaan.
Arto Kytöhonka
Arto Olavi Kytöhonka (27. tammikuuta 1944 Pori – 16. helmikuuta 1992 Nastola) oli suomalainen runoilija ja tietokirjailija.
Vladimir Lenin
Opinnot ja poliittinen herääminen
Toukokuussa 1887 Leninin vanhin veli, narodnikkiliikkeessä mukana ollut Aleksandr hirtettiin osallistumisesta keisari Aleksanteri III:n salamurhayritykseen. Tämä sai Leninin radikalisoitumaan, ja osallistuttuaan opiskelijamielenosoituksiin hänet pidätettiin ja erotettiin vielä samana vuonna Kazanin yliopistosta. Lenin jatkoi opiskeluaan itsenäisesti ja opetteli muun muassa viisi vierasta kieltä, latinan, kreikan, saksan, ranskan ja englannin. Vuonna 1891 hän sai oikeuden toimia lakimiehenä.
Bolševikkipuolueen synty
Lenin kirjoitti vuosien 1901–1902 välisenä aikana Mitä on tehtävä -nimisen kirjan, joka käsitteli puhdasoppista marxilaista näkemystä puolueen organisaatio-ongelmista. Lenin korosti kirjassa, että Venäjän poliittinen kulttuuri poikkesi Saksasta ja Englannista ja että tsaarinvalta pakotti käyttämään narodnikkien jo 1870-luvulla kehittämiä maanalaisen toiminnan muotoja. Tämän kirjan hän kirjoitti salanimellä N. Lenin, jolla hänet tunnettiin siitä lähtien. Kirja sai osakseen erittäin ristiriitaisen vastaanoton marxilaisissa piireissä. Kirjasta tuli 1900-luvun poliittinen klassikko ja sen on sanottu johtaneen kiistaan, jonka ansiosta kommunistinen puolue syntyi.
Vuodet maanpaossa
Maailmansodan syttyminen elokuussa 1914 oli tapahtuma, johon Lenin ja puolueen keskuskomitea reagoivat julkilausumalla venäläisen sosialidemokratian näkökulmasta. Puolueen linjaksi päätettiin ottaa sosialistisen vallankumouksen propagoiminen sodan kaikissa mahdollisissa vaiheissa, tasavaltojen propagoiminen ja pyrkimys niiden muuttamiseksi tasavaltaisiksi Euroopan Yhdysvalloiksi ja tietysti Venäjän vallankumouksen edistäminen. Sotaa koskeneissa kirjoituksissaan Lenin yritti selittää sitä kansantaloudellisilla tekijöillä kuten kansainvälisen talouden keskittymisellä, tuotannon kartellisoitumisella, siirtomaiden riistolla ja pääoman ylivaltiollisella liikkuvuudella. Tästä selitysmallista Lenin johti poliittisen ohjelman, jonka mukaan proletariaatin oli muutettava imperialistinen sota kansalaissodaksi, jossa se voi päästä kerta kaikkiaan eroon kansalliskiihkoisen porvariston vallankäytöstä. Kesällä 1916 Lenin sai valmiiksi kapitalismin kasautumisvaiheen muuttumista imperialismiksi käsitelleen empiirisen tutkielman nimeltään Imperialismi, kapitalismin korkein vaihe.
Lokakuun vallankumous
Ylipäällikkö Lavr Kornilov vaati täysiä valtuuksia järjestyksen palauttamiseksi ja estämään bolševikkikaappauksen ja lähetti Krymovin ratsuväkiarmeijakunnan Pietariin. Väliaikainen hallitus tulkitsi tämän kapinaksi ja Kerenski pyysi apua ”kaikilta demokraattisilta voimilta”, myös bolševikeilta. Bolševikit saivat aseistaa punakaartinsa ja panssarikansiristeilijä Auroran matruusit kutsuttiin puolustamaan Talvipalatsia. Kornilovin kapinan jälkeen bolševikkeja alettiin vapauttaa vankiloista ja johtajat palasivat, paitsi Lenin, joka piileskeli Suomessa.
Bolševikit aloittivat kapinan Trotskin johdolla. Sen keskuksena oli Smolnan entinen aatelisneitojen instituutti. Kaappaus eteni huomaamattomasti, eikä kohdannut minkäänlaista vastarintaa. Tekijäjoukko oli melko pieni, muun muassa joitain tuhansia varuskunnan sotilaita ja joitain satoja bolševikkeja, mutta Kerenskin hallitus oli käynyt niin heikoksi, että vastustus oli olematonta ja kumous oikeastaan veretön. Yöllä Lenin kutsui koolle keskuskomitean muodostamaan hallitusta. Ministerejä nimitettiin kansankomissaareiksi Ranskan suuren vallankumouksen malliin. Lenin ehdotti Trotskia kansankomissaarien neuvoston puheenjohtajaksi, mutta tämä kieltäytyi muun muassa juutalaisuutensa vuoksi ja Lenin otti tehtävän. Trotskille tulivat ulkomaanasiat.
Radikaali sosialismiin siirtyminen
Lenin oli hyvin ankara vastustajilleen. Jo ennen vallankumousta pitämissään puheissa hän oli vannonut tuhoavansa porvariston luokan kokonaan. Tästä syystä hän puuttui pikkutarkasti vainojen yksityiskohtiin, mistä todisteena ovat säilyneet hänen lukuisat kirjeensä. Esimerkiksi kirjeessään 10. elokuuta 1918 Lenin kirjoitti:
Uusi talouspolitiikka (NEP)
Vuonna 1928 Neuvostoliiton talous saavutti maailmansotaa edeltäneen tason, mutta tuolloin Josif Stalin lakkautti NEP:n puolueen vähemmistön vastustuksesta huolimatta. Kirjoissaan Lenin antoi ymmärtää, että NEP:in oli tarkoituskin olla lyhytikäinen.
Poliittinen teoria
Lenin oli pohjimmiltaan teoreetikko ja inhosi politiikan tunteellisuutta. Siksi hän myös painotti älymystön johtavaa asemaa politiikassa ja piti vieraana ajatusta, että työläiset itse hallitsisivat itseään. Hän ei ollut varsinaisesti kosketuksissa köyhälistöön, vaan piti tilastotietoja ja tutkimuksia henkilökohtaisia kokemuksia todempana kuvauksena Venäjän kansan elinoloista. Näiden tilastojen ja tutkimusten pohjalta hän muun muassa esitti, että Venäjä oli jo 1860-luvulla kapitalistinen maa.
Leninin luonne
Leninin luonteenpiirteisiin kuului myös vahva luottamus siihen, että hän oli aina oikeassa. Leniniä on kuvattu ihmisenä, joka viihtyi poikkeusoloissa ja kriiseissä. Hän sai silloin kehitellä oman ratkaisunsa ja puolustaa sitä niiltä, jotka eivät sitä hyväksyneet. Kannanotoissaan Lenin oli ehdoton ja äkkipikainen. Hän oli toisaalta myös ailahtelevainen ja herkkätunteinen. Henkilökohtainen arvostelu sai hänet joskus sairastumaan joko flunssaan tai hermostollisiin vaivoihin.
Anni Blomqvist
Anni Viktoria Blomqvist (o.s. Karlsson; ) oli ahvenanmaalainen kirjailija, kalastaja­perheen tytär ja meri­miehen vaimo. Hänet tunnetaan viisi­osaisesta romaani­sarjastaan Myrskyluoto.
Piilokyttä
Arvioita
Video-oppaassa vuodelta 1994 Bello Romano kutsuu elokuvaa kunnianhimoiseksi ja ammattitaitoiseksi trilleriksi ja antaa sille kolme tähteä viidestä, mikä vastaa sanallista arviota ”hyvä”.
Punasiipipiispa
Levinneisyys
Punasiipipiispaa tavataan Saharan eteläpuolisessa Afrikassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Jinni
Uskonnolliset velvollisuudet
Kaikki oppineet katsovat, että jinneillä on uskonnollisia velvollisuuksia. Šeikki Walid katsoo, että jinnien tulee esimerkiksi suorittaa rukoukset ja maksaa zakat -almuvero sekä tehdä pyhiinvaellus. Kaikki, mikä on haram (kiellettyä) šariassa, on kielletty myös jinneiltä. Jotkut jinnit ovat muslimeja, mutta toiset ovat kafireja eli monijumalaisia, kristittyjä tai juutalaisia. Uskonoppineet ovat yhtä mieltä siitä, että uskottomat jinnit joutuvat Helvettiin, mutta heillä eri mielipiteitä siitä, pääsevätkö uskovat jinnit Paratiisiin. Al-Hafidin mukaan mielipiteitä on neljä: 1) jinnit pääsevät Paratiisiin, 2) jinnit pääsevät Paratiisin esikartanoihin (mm. imaami al-Malik), 3) he ovat Paratiisin valleilla tai 4) tällaisiin kysymyksiin ei pidä lainkaan vastata. Enemmistö katsoo, että uskovat jinnit pääsevät Paratiisiin, missä heidät voi nähdä, mutta he eivät näe Paratiisin ihmisiä.
Autokeskus
Historia
Autokeskuksen ensimmäinen toimipaikka oli Helsingin Konalassa emoyhtiön kanssa samalla tontilla, jonne oli muutettu Helsingin keskustasta vuonna 1965. Vuoden 1992 aikana Autokeskus oli laajantanut toimintaansa Tampereelle ja Espooseen. Yhtiöittämisen jälkeen laajeneminen jatkui, ja Autokeskus avasi toisen toimipaikan Helsinkiin, Herttoniemeen vuonna 1998. Seuraavana vuonna avautui neljäs toimipaikka pääkaupunkiseudulla Tikkurilaan.
Emoyhtiö Aro-Yhtymän luopuminen Nissanin maahantuonnista merkitsi muutoksia myös Autokeskuksen tuotevalikoimaan. Autokeskus oli ollut edustanut emoyhtiön maahantuomia autoja, ja vuonna 2006 sillä oli Nissanin, Dodgen, Chryslerin ja Jeepin edustus. Seuraavana vuonna valikoimiin tulivat myös BMW ja MINI, ensimmäiset automerkit, jotka eivät olleet konsernin itsensä maahantuomia. Myöhemmin valikoima on laajentunut Peugeot-, Ford- , Citroën , Škoda - , Kia ja Toyota -merkeillä.
Kahden Tulen Välissä
Kahden Tulen Välissä oli YLEn Free Your Mind-verkkosivustolla toimivan Radio Punahattu -kanavan ohjelma, jota voi kuunnella ympäri maailmaa internetiin liitettyjen tietokoneiden välityksellä. Kahden Tulen Välissä -ohjelman ensimmäinen lähetys kuultiin Radio Punahatun välityksellä perjantaina 21. maaliskuuta 2004. Ohjelman toistaiseksi viimeinen jakso lähetettiin 22. joulukuuta 2004.
Pilvet (albumi)
Albumista ei muodostunut kaupallista menestystä, vaan se jäi vähälle huomiolle. Artisti oli keikkalavojen kiertämisen sijaan kaukana Länsi-Saksassa opiskelemassa.
Leonid Duškin
Duškinin moottorit olivat ensimmäisiä regeratiivisesti jäähdytettyjä. Suuttimissa kokeiltiin keraamisia osia. Hänen kehittämänsä 12K-moottori toimi Aviavnito-raketin voimalaitteena.
Robert Renner
Renner voitti alle 18-vuotiaiden maailmanmestaruuden Lillessä 2011 tuloksella 525. Hän voitti samana vuonna kultaa Euroopan nuorten olympiafestivaaleilla Trabzonissa tuloksella 531. Se oli hänen ensimmäinen ulkoratojen yleisen sarjan Slovenian ennätyksensä. Ensimmäisen sisäratojen maansa aikuisten ennätyksen, 512, hän oli hypännyt Ljubljanassa saman vuoden helmikuussa.
Alba (piirikunta)
Maantiede
Piirikunnan pinta-ala on 6 242 km², josta 59 prosenttia on vuoristoa. Piirikunnan lounaiskulmassa sijaitsevat Karpaatteihin kuuluvat Apusenivuoret, eteläosassa kohoavat Parângvuoret, Şureanuvuori ja Cindrelvuoret. Alueella virtaa Mureşjoki ja sen kolme sivujokea Târnava, Sebeş ja Arieş.
Helsingin pitäjän kotiseutumuseo
Helsingin pitäjän kotiseutumuseo on Vantaan kaupungin Helsingin pitäjän kirkonkylän kaupunginosassa, Pyhän Laurin kirkon edustalla seisovassa viljamakasiinissa toimiva pieni paikallismuseo. Se esittelee paikkakunnalla käytettyä esineistöä ajalta ennen teollisuustuotannon aikaa. Aineistoa on kerätty pääasiassa seudun maataloista. Makasiinirakennuksen alakerrassa on nähtävissä 1800-luvun talonpojan tuvan ja kamarin esineistöä; sinne on esillepantu myös koulunurkkaus.
Helsingin pitäjän kotiseutumuseo avattiin syyskuussa 1963. Museota pitää yllä paikallinen nuorisoseura (Helsinge-Tusby ungdomsförbund r.f.) paljolti vapaaehtoistyön avulla. Museo on avoinna kesä-elokuussa keskiviikkoisin klo 16.30–19.30 ja sunnuntaisin klo 11–15 sekä sopimuksen mukaan muulloinkin. Museokäynnin maksu on vapaaehtoinen. Museo on osallistunut esimerkiksi Pyhän Laurin kirkon kanssa joulutapahtumien järjestämiseen.
Kansallisarkiston digitaaliarkisto
Digitaaliarkisto oli Suomen Kansallisarkiston ylläpitämä tietokanta, jossa oli digitoituna ja selainpalvelun avulla Internetissä katseltavina ja haettavina yleisesti käytettyjä Suomen historiaan liittyviä aineistoja. Tietokanta avattiin vuonna 2003 ja se suljettiin maaliskuussa 2022. Kaikki Digitaaliarkistoon tallennettu materiaali on siirretty tarkasteltavaksi Kansallisarkiston Astia-palveluun. Digitaaliarkistoon tallennettiin yhteensä yli 80 miljoonaa kuvatiedostoa. Vuonna 2021 palvelussa oli 1,2 miljoonaa käyntiä ja kuvatiedostoja avattiin 30 miljoonaa kertaa. thumb|right|250px|Sivu [[Viipurin läänin tuomiokirjasta vuodelta 1584.]] thumb|right|250px|[[Valtioneuvoston linnan alkuperäispiirustus, Senaatintorin puoli.]] Digitaaliarkistoon sisältyneitä aineistoja olivat muun muassa erilaiset historialliset lähdesarjat, luettelot ja oppaat. Aineistoon sisältyi myös piirustuksia ja karttoja. Kartat eivät olleet palvelussa paikkatietomuodossa vaan muun aineiston tapaan kuvatiedostoina, joita oli mahdollisuus hakea esimerkiksi paikkakunnan nimellä. Aineisto karttui jatkuvasti. Aineistoja digitoitiin sekä värillisenä että harmaasävyisenä. Harmaasävyisenä digitoitiin aineistot, joissa värejä ei pidetty tutkimuksen kannalta merkittävinä.
Maanmittaushallitus
thumb|right|250px|Senaatin karttakokoelman Venäläinen topografikartta 1:42 000 vuodelta 1899 [[Maanmittaushallitus|Maanmittaushallituksen historiallisesta kartta-arkistosta. Kartassa näkyy Vanajavesi Hattulan ja Tyrvännön alueella Hämeenlinnan pohjoispuolella.]] Maanmittaushallituksen vanhoja karttoja ja muita aineistoja:
Erkki Yrjänä
Sotien jälkeen
Sotavuosien jälkeen Yrjänä luopui maatilastaan ja muutti Poriin, jossa hänen toinen puolisonsa Irma Timonen toimi voimistelunopettajana. Yrjänä työskenteli aluksi konttoripäällikkönä Otto Andersinin kirjapainossa. Vuonna 1952 Yrjänä perusti Harjavaltaan paikallislehden Porin Ympäristö, joka nykyään ilmestyy nimellä Sydän-Satakunta. Hän oli lehden päätoimittajana 17 vuotta, kunnes myi lehtensä vuonna 1969. Eläkevuosinaan Yrjänä harrasti muun muassa kuorolaulua Porin Mies-Laulun riveissä. Kenraali A. F. Airon kanssa Yrjänä oli kirjeenvaihdossa tämän kuolemaan vuoteen 1985 saakka ja vieraili myös usein Airon luona Heinolan Ristitaipaleella. Hän oli mukana veteraanijärjestöjen toiminnassa, ja kirjoitti aktiivisesti syntymäpitäjänsä Tarvasjoen kotiseutulehteen. Muistelmansa Yrjänä julkaisi vuonna 1992.
Gargantua
Gargantua on ranskalaisissa kansantarinoissa esiintyvä jättiläinen. Gargantua tunnetaan parhaiten François Rabelais'n satiirin Suuren Gargantuan hirmuinen elämä päähenkilönä.
Koko
Legendasta riippuen Gargantuan koko vaihtelee jopa saman tarinan aikana. Joskus Gargantua on yhdeksän metrin kokoinen ja joskus jopa 500 metrin pituinen.
Tamara Todevska
Ura
Tamaran ensimmäinen kappale, jonka hän julkaisi vuonna 1997 siskonsa Tijanan kanssa oli nimeltään "Igra luda" (Hullu peli). Hän nousi ensimmäistä kertaa kuuluisuuteen vuonna 2003, jolloin hän lauloi kappaleen "1003" montenegrolaisessa Sunčane Skale -festivaalissa, sijoittuen toiseksi.
Eurovision laulukilpailu 2019
25. tammikuuta 2019 ilmoitettiin, että Tamara edustaa uudelleen Pohjois-Makedoniaa vuoden 2019 Euroviisuissa, Tel Avivissa.
Punakauluspiispa
Levinneisyys
Punakauluspiispaa tavataan Saharan eteläpuolisessa Afrikassa. Lajin kannankehitys on vakaa, ja se on luokiteltu elinvoimaiseksi.
Britannium
Oscar-patsaat valmistetaan pääasiassa britanniumista, jonka pinta on kullattu.
Annichen Kringstad
Annichen Kringstad oli 1980-luvun alkupuolella maailman paras naissuunnistaja. Hän voitti vuosien 1981, 1983 ja 1985 MM-kisoissa kaikki saavutettavissa olleet mestaruudet. Thunin MM-kisoissa 1981 hän voitti henkilökohtaisella matkalla hopeamitalisti Brit Voldenin 3,07 minuutilla ja toi viestissä ankkurina Ruotsin yli 15 minuutin voittoon. Zalaegerszegin MM-kisoissa 1983 Kringstad voitti henkilökohtaisen kilpailun 7,33 minuutin erolla Marita Skogumiin, ja viestissä eroa hopeajoukkueeseen oli 6,29 minuuttia. Bendigon MM-kisoissa 1985 Kringstad jätti Brit Voldenin toiseksi 53 sekunnin erolla ja toi viestissä ankkurina Ruotsin voittoon 10 sekuntia ennen Norjaa.
Free Your Mind
Historia
Free Your Mindin media-areenan historian voidaan katsoa alkaneeksi 1990-luvun lopussa, jolloin perustettiin nuorten kunta-aloitteesta virtuaalinen kohtauspaikka nuorisotalo.net. Yhteistyötä tehtiin silloisen HPY:n kanssa. Nuorisotalo.net hiipui hiljalleen tekijöiden vähyyden vuoksi.
2004 Syksyllä 2004 Free Your Mind oli osana Yleisradion VoiceOut!-tv-ohjelman oheispalvelua.
Toimituksen sijainti
Toimitus sijaitsi fyysisesti Helsingin keskustastassa Lönnrotinkadulla nuorten mediakeskus Hattutehtaalla.
Kalevi Nyqvist
Kalevi Nyqvist (s. 6. huhtikuuta 1936 Asikkala) on suomalainen viihdemuusikko ja sovittaja, joka on ollut mukana ainakin 1966 musiikkikappaleen levytyksessä. Nyqvist on vaikuttanut monessa eri yhtyeessä harmonikansoittajana. Kuuluisin on ollut hänen oman yhtyeensä lisäksi yhtye Tulipunaruusut. Nyqvistin yhtyeen solisteina on ollut useita iskelmälaulajia.
Johannes Jungarå
Jungarå syntyi Jepualla Gustaf Johannes Jungarån ja Sanna Karolina Sandbergin pojaksi. Hän oli sotilasarvoltaan alikersantti ja meni vuonna 1928 naimisiin Hellin Regina Sandbergin kanssa. Jungarå oli Jepuan kunnanvaltuuston puheenjohtaja ja toimi vuonna 1962 yhtenä presidentin valitsijamiehistä. Hän kuoli Uudessakaarlepyyssä 92 vuoden ikäisenä.
Karjalainen Osakunta
Osakunnan tunnukset
Karjalaisen Osakunnan tunnuksista lipun on suunnitellut kunniajäsen Akseli Gallen-Kallela ja se on otettu käyttöön v. 1930, joka onkin kookkaana ja pitkän suorakaiteen muotoisena, kookkaalla tangon huippukoristeella varustettuna näyttävimpiä osakuntalippuja. Se jäi myös yhdeksi suunnittelijansa viimeisistä töistä, ja vain viikkoja vihkimisensä jälkeen se oli kunniavartiossa Akseli Gallen-Kallelan hautajaisissa.
Muiden osakuntien tavoin Karjalainen Osakunta käyttää tunnuksenaan myös kotimaakuntansa vaakunaa, herttuankruunulla varustettua Karjalan vaakunaa.
Kadonneet (televisiosarja)
Kadonneet on suomalainen televisiosarja, jossa kerrotaan kadonneista suomalaisista. Sarjassa on käsitelty lukuisia arvoitukseksi jääneitä katoamistapauksia, kuten esimerkiksi koripalloilijatyttö Raisa Räisäsen katoamista Tampereella vuonna 1999, samoin kuin Ralli-Ismona tunnetun Ismo Kumpulaisen, turkulaisen opiskelijapoika Jussi Neuvosen ja Karviassa kadonneen Kai Salomaan katoamistapauksia.
Brittiläinen kulttuuri
Kirjallisuus
Britteinsaarten varhaisimmat kirjalliset tuotokset kirjoitettiin paikallisilla kelttiläisillä kielillä. Walesilainen kirjallisuusperinne ulottuu aina 500-luvulle saakka ja irlantilainen runouskin on jatkunut eheänä kokonaisuutena 500-luvulta nykypäivään.
Kirjapainon rantauduttua Englantiin vuonna 1476 etenkin runous ja näytelmäkirjallisuus alkoivat kukoistaa. Tuolta ajalta kuuluisin brittiläinen hahmo on epäilemättä William Shakespeare, joka ei ole menettänyt suosiotaan 2000-luvullakaan. Shakespearen klassikkonyätelmiin kuuluvat Hamlet ja Romeo ja Julia.
Teatteri
Brittiläisellä teatterilla on pitkät perinteet Shakespearen ajoista asti.
Televisio
Suomen katsoituimpien televisiosarjojen joukossa on useita brittisarjoja kuten Emmerdale, Miss Marple, Midsomerin murhat ja Avaran luonnon näyttämät. Richard Attenboroughin juontamat BBC:n luontodokumentit.
Kuvataiteet
pienoiskuva|Kelttiläinen risti. pienoiskuva|Thomas Gainsborough, Sininen poika, 1770 Vanhimmat Britteinsaarilta löytyneet taide-esineet ovat kivikauden hautalöytöjä. Pronssikaudella käytettiin kuparia, tinaa ja Wessexissä myös kultaa. Keltit toivat uusia taideperinteitä, metallien rinnalla käytettiin kiveä ja puuta. Roomalaisten valtakaudella alettiin tehdä patsaita, rintakuvia ja hautamonumenttejä. Uusina materiaaleina he toivat lasin ja mosaiikit. Roomalaisten jälkeen maata hallitsivat monet eri kuningaskunnat, kelttiläinen taide levisi laajalle ja skandinaavit toivat uusia elementtejä.
Jimmy Dixon
Seurajoukkueura
Vuodet 	       Joukkue 	       (O)     (M)
Christian Wilhelmsson
Wilhelmsson lukeutui Ruotsin maajoukkueen vakionimiin. Hän kuului Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa. Hän pelasi kaikkiaan 79 maaottelua ja teki niissä yhdeksän maalia vuosina 2001–2012.
Jaakko Syrjä
Ura
Syrjä toimi Suomen kirjailijaliiton puheenjohtajana 1975–1980, Pirkkalaiskirjailijoiden puheenjohtajana 1973–1975 ja johtokunnan jäsenenä niissä sekä Väinö Linna -seurassa vuodesta 1978 alkaen.
Yksityiselämä
Muistisairautta potenut Syrjä vietti viimeiset vuotensa hoitokodissa Ylöjärvellä. Syrjä oli sairastunut koronaan viikkoa ennen kuolemaansa.
Muslimikodin yhdyskunta
Vuonna 2010 Muslimikodin yhdyskunta esitti oikeusministeriölle lainmuutosta, joka olisi mahdollistanut islamiin perustuvaan šaria-tuomioistuimen perustamista Suomeen ja joka olisi nopeuttanut muslimien avioeroa. Oikeusministeriö torppasi ehdotuksen vuorokaudessa ilmoittamalla, että avioeroihin sovelletaan Suomen lakia riippumatta siitä, mihin uskontokuntaan puolisot kuuluvat.
Trail
Maantiede
Trail sijaitsee leveyspiirillä 49°5'42" N ja pituuspiirillä 117°42'36" W, noin 9 kilometrin päässä Yhdysvaltain rajasta. Columbia-joki virtaa kaupungin halki. Kaupungin pinta-ala on 34,78 km².
Rome: Total War
Barbaarikansat
Skyytit (ei voi pelata) Kaikkien muiden barbaarikansojen armeijoissa on vahva jalkaväki, huono ratsuväki ja jousiampujat, paitsi skyyteillä. Skyyteillä on hyvät jousiampujat ja ratsuväki, mutta huono jalkaväki. Skyyteillä on myös ainoana barbaarikansana yksiköitä, jotka voivat ampua jousella hevosen selästä. Alussa skyytit hallinnoivat varsin suurta aluetta nykyisen Ukrainan alueella.
Helleeniset kansat
Traakia (ei voi pelata) Traakia on sekoitus sivistynyttä valtiota ja barbaareja. Heidän aloitusalueensa sijaitsee nykyisen Pohjois-Kreikan alueelta aina Mustanmeren rannikolle asti. Traakia keskittyy vahvaan falangi-jalkaväkeen sekä falxmen-nimiseen (”sirppimiehet”) yksikköön. Niin kuin Kreikan kaupungeillakin, myös Traakialla on pieni ratsuväki.
Seleukidien valtakunta (voi pelata) Seleukidien armeijan perusyksiköt ovat varsin samanlaisia Makedonian kanssa. Kuitenkin seleukideilla on myös hopliitteja, hevosvaunuja sekä sotanorsuja. Seleukideilla on myös legioonalaisia.
Hunnit
Hunnit (voi pelata) Hunneilla on iso valikoima ratsuväkeä, ja heidän armeijansa panostaakin lähinnä siihen. He aloittavat kansainvaelluksena lähellä Roxolani-kansan asuinsijoja. Hunneilla on paras ratsuväkivalikoima koko pelissä, minkä takia heillä ei ole kovin hyviä jalkaväkiyksiköitä.
Paimentolaiskansat
Sarmaatit (voi pelata) Sarmaatit ovat kansa joka elää Mustanmeren pohjoispuolella, nykyisen ukrainan alueella. Heillä on korkeatasoinen ratsuväki sekä naissotilaita. Heillä on kuitenkin varsin pieni jalkaväki.
Roksolaanit (ei voi pelata) Roxolaaneilla on samanlaiset yksiköt sarmaattien kanssa, koska ne ovat naapurikansoja. Sijaintinsa takia Roxolaaneilla on usein taipumus joutua hunnien hyökkäyksen kohteeksi.
Kapinalliset
Kapinalliset ovat myös tässä osassa, mutta he eivät alussa hallitse niin montaa provinssia kuin alkuperäisessä Rome: Total War -pelissä. Joka kerta kun joku maa lähtee kansainvaellukselle kapinalliset ottavat kaupungin haltuunsa.
Enewetak
Toisessa maailmansodassa Yhdysvallat valtasi Enewetakin atollin Japanilta. Sen jälkeen Yhdysvallat teki atollilla ydinkokeita. Maailman ensimmäinen vetypommin koeräjäytys tehtiin tällä atollilla 1952. Enewetakille rakennettiin toisen maailmansodan jälkeen kiitotie, mutta nykyisin sitä käytetään erittäin harvoin.
Lasten ja nuorten arkkitehtuurikoulu Arkki
Lasten ja nuorten arkkitehtuurikoulu Arkki on taiteen perusopetusta erityisesti pääkaupunkiseudun suurkaupungeissa antava, vuonna 1993 perustettu arkkitehtuurikoulu. Se on Suomen ensimmäinen alallaan ja maailmallakin melko ainutlaatuinen oppilaitos. Arkkitehtuurikoulu Arkin arkkitehtuurin opetustarjonta lapsille ja nuorille on sisältöjen ja tuntimäärien mukaan arvioituna maailman laajin.
Ulkomailla
Arkki on vienyt osaamistaan myös ulkomaille perustamalla ensiksi vuonna 2014 yhteistyössä paikallisen toimijan kanssa lasten ja nuorten arkkitehtuurikoulun Kreikkaan ja Kyprokselle sekä osallistumalla siellä paikallisten arkkitehtien kouluttamiseen arkkitehtuuriopettajiksi.
Vilho Roininen
Talvi- ja jatkosota
Jatkosodan syttyessä hänet komennettiin Sissipataljoona 2:n komentajaksi, jonka mukana osallistui taisteluihin Alalammella, Hämekoskella, Rytyssä, Tohmajoella, Maaselässä ja Krivissä. Vuonna 1942 hänet siirrettiin Perä-pohjolan sotilasläänin komentajaksi, josta hänet siirrettiin jo seuraavana vuonna Jalkaväenkoulutuskeskus 25:n päälliköksi, missä tehtävässä hän oli aina sodan päättymiseen saakka.
Cannonball
Cannonball voi tarkoittaa seuraavia asioita:
Cappadocia (provinssi)
Historia
Noin vuonna 293 provinssista erotettiin Armenia minorin ja Pontus Polemoniacuksen provinssit. Vuosina 293–395 jäljelle jäänyt, aiempaa pienempi Cappadocian provinssi kuului Pontican diokeesiin. 300-luvulta lähtien se oli osa Oriensin prefektuuria. Provinssi lakkautettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin, ja jaettiin kahdeksi provinssiksi, jotka olivat Cappadocia prima ja Cappadocia secunda.
Näin tärkeimmät provinsseissa tapahtuneet muutokset alueella olivat:
3 Idiots
Soundtrack
Elokuvan musiikin sävelsi Shantanu Moitra ja sanoitukset teki Swanand Kirkire.
Uudelleenfilmatisointi
3 Idiotsin tamilinkielinen versio Nanban sai ensi-iltansa 12. tammikuuta 2012. Meksikolainen versio 3 idiotas sai ensi-iltansa 31. maaliskuuta 2017.
Härkätaistelu
Kolmas osa
Matadorilla on kymmenen minuuttia aikaa, johon mennessä hänen on surmattava härkä. Jos hän ei tee sitä, trumpettia soitetaan sen merkiksi, että hän saa kolme minuuttia lisäaikaa. Sen jälkeen hän saa tarvittaessa vielä kaksi minuuttia lisäaikaa, mutta jos härkä on sittenkin vielä surmaamatta, taistelu keskeytetään ja härkä viedään teuraalle.
Leo Kalervo
Leo Kalervo Eklin (kirjailijanimi Leo Kalervo) (27. syyskuuta 1924 Leppävesi, Laukaa – 22. kesäkuuta 2011 Helsinki ) oli suomalainen kirjailija.
Trombi (vuoristorata)
Aiheesta muualla
[http://www.rcdb.com/m/id2827.htm? Roller Coaster Databasen sivu Trombista]
Kuusiston piispanlinna
Loisto ja tuho
Kuusistosta purettua materiaalia on ehkä käytetty Turun linnan esilinnan rakennustöissä. Lisäksi Piikkiön kirkon rakentamisessa on saatettu käyttää Kuusistosta purettua kiveä. Kuusiston linnan lähistöltä on löydetty kivilastissa ollut proomu. Niinkin myöhään kuin 1800-luvun lopulla linnan alueelta purettiin suuria määriä tiiliä ja kuljetettiin Ahvenanmaalle Kastelholman linnan korjaustöihin.